Komiker og entertainer Jan Monrad er død i en alder af 64 år. Det bekræfter hans kone over for Ekstra Bladet

Halvdelen af duoen Monrad og Rislund, Jan Monrad, er fredag aften afgået ved døden i en alder af 64 år.

Det bekræfter hans kone, Marianne Busk Monrad, over for Ekstra Bladet.

- Det er korrekt, at han er død, fortæller Marianne Busk Monrad til Ekstra Bladet lørdag morgen.

Ifølge hans kone gennem 25 år døde han af en blodprop i lungerne fredag aften, og det hele skete meget pludseligt.

Hun er naturligvis stadig knust over dødsfaldet, men ønsker blot at tilføje, at Jan var et 'storslået menneske'. De to blev gift i 1990, og Jan Monrad har fem voksne børn.

Rislund i chok: Jeg talte med Jan i går

40 år med grin

Jan Monrad blev for alvor kendt, da han sammen med Søren Rislund dannede duoen Monrad & Rislund i 1978. De to komikere leverede plat - på den gode måde - satire op gennem 1980'erne i satireprogrammet Fredagsåbent på Danmarks Radios P3.

Jan Monrad har i over 30 år fået smilet frem hus danskere sammen med sin faste partner Søren Rislund (Foto: Kim Agersted)

Se også: Jan Monrads familie gjorde Danmark mindre: - Undskyld

I 1990'erne indtog de TV-skærmen som kommentatorer i det populære TV-program Hund og Hund Imellem, hvor Poul Thomsen styrede quizzen.

Jan Monrad har desuden arbejdet på Ekstra Bladet i 14 år, hvor han har fungeret som bagside-skibent, anmelder og rejsereporter.

Marianne Busk Monrad oplyser, at hendes mand elskede at arbejde for Ekstra Bladet.

Casper: Monrad var en stor inspiration

- Det betød meget for ham, fortæller hun.

Inden sin død var Jan Monrad stadig aktiv med et øl-show som han turnerede landet rundt med sin faste partner Søren Rislund.

Komikeren blev født d. 18 marts 1951 på Amager i København. Inden sin død boede han sammen med sin kone i Holbæk i den nordvestlige del af Sjælland.

Danskerne mindes Jan Monrad: Danmark er blevet et kedeligere sted

Se også: Gintberg: Jeg tipper med hatten for Monrad

Jan Monrad i en af sine største rolle. Den gakkede Mogens (Foto: Privat)

Grafikken er fjernet på grund af opdateringer på sitet.